Številka: 840-12/2015-7

Datum: 29.9.2015

MESTNA OBČINA LJUBLJANA

**MESTNI SVET**

Mestni trg 1, Ljubljana

ZADEVA: **ODGOVORI NA VPRAŠANJA SVETNIŠKEGA KLUBA ZL NA 10. SEJI MS – begunci**

(zveza: 03200-12/2015-27, z dne 28.9.2015)

Skladno z mednarodnimi normami je vlada RS pripravila in sprejela **Kontingetni načrt RS za zagotovitev nastanitve in oskrbe v primeru povečanja prosilcev za mednarodno zaščito**. V njem so dogovorjeni scenariji in cilji, opredeljeni vsi potrebni ukrepi in organi ter vzpostavljeni sistemi možnega odzivanja na novo nastalo izredno situacijo.

Ukrepi in udeležba organov je opredeljena glede na različen obseg povečanja števila prosilcev. Za izvajanja **VSEH** ukrepov so **zadolžena pristojna ministrstva, koordinacijo pa vodi MNZ RS**. Za financiranje izvajanja vseh ukrepov je zadolžena država.

Glede na dogajanja v sosednjih državah je država v začetku tega meseca naslovila na vse lokalne skupnosti prošnjo za pomoč pri iskanju začasnih nastanitev za omenjene ljudi. MOL se je na ta dopis aktivno odzvala.

Župan MOL g. Zoran Janković je **31.8.2015** imenoval koordinacijsko skupino v MOL za pomoč državi pri zagotavljanju nastanitvenih kapacitet za begunce. V koordinacijski skupini so predstavniki oddelkov in služb Mestne uprave MOL, javnih podjetij in zavodov, glede na potrebo pa se sestankov udeležujejo predstavniki prostovoljcev, Območnega združenja RK Ljubljana, Karitasa.

MOL je na prošnjo MNZ **17.9.2015** začel z vzpostavitvijo treh nastanitvenih centrov (NC) in je v soboto **19.9.2015 vzpostavil njihovo operativnost**. Do sedaj v njih še ni bilo nastanjenih beguncev. Dosedanja praksa pa je pokazala, da si begunci ne želijo ostati v RS in da bivajo v NC le nekaj ur.

MOL je MNZ-ju predlagala naslednje objekte, ki jih je le ta potrdila:

* 1. SAMSKI DOM Snage, Poljanska cesta 66 – 83 oseb
  2. Večnamenska dvorana Kodeljevo -150 oseb
  3. Bivša šola Polje -170 oseb

V NC bodo, poleg predstavnikov sil za zaščito, reševanje in pomoč MOL, sodelovali prostovoljci OZ RK Ljubljana, Slovenske filantropije in ob nudenju zdravstvene oskrbe – predstavniki Zdravstvenega doma Ljubljane-Službe nujne medicinske pomoči (ZDl-SNMP). V delo NC pa se bodo vključevali tudi drugi prostovoljci, odvisno od dolžine bivanja beguncev/migrantov. Dogovorili smo se, da se vsi prostovoljci javijo Slovenski filantropiji in OZ RK Ljubljana, ki koordinirata delo prostovoljcev (poleg vodstva NC-jev).

Glede vključevanja otrok-migrantov v šolske in predšolske programe pripravlja resorno ministrstvo celovit načrt. Z njim še nismo seznanjeni. Imamo pa namen izvajanja posameznih predšolskih in šolskih programov (pa tudi ostalih) s prostovoljci.

Za enkrat potekajo vse aktivnosti na stroške MOL. MNZ je pripravilo pogodbe s katerimi so pripravljeni pokriti stroške bivanja, MZ pa bo krilo stroške nudenja zdravstvene oskrbe.

Varnost bomo zagotavljali s pomočjo Policije.

MOL je s svojimi nastanitvenimi kapacitetami pomagala državnim organom pri zagotavljanju nastanitev na lokacijah izven MOL. Tako smo jim zagotovili 5500 postelj. Prostovoljci OZ RK Ljubljane pa so pomagali kolegom v Lendavi pri zagotavljanju nastanitvene oskrbe.

Kar pa se tiče javnih pozivov in pozivov posameznikom za strpen odnost vseh nas do beguncev le te izvaja tako župan g. Zoran Janković kot tudi ostale službe ter oddelki, ki odgovarjajo na pisma in pozive posameznikov in skupin, ki so do te problematike nestrpni.

Prijazen pozdrav,

mag. Robert Kus

Vodja oddelka